MARINA BAY SINGAPUR
Sretan rođendan ti
Sretan rođendan, dragi Maxe
Sretan rođendan ti
Ispekli ste kolač?
- Ovo je moj i Jackov. - Ukrasili smo ti ga.
Nismo imali plave pa se zadovolji ljubičastima.
Ovo je sjajna sezona!
Ovo je Red Bull Racingu najuspješnija sezona
otkad sudjelujemo u ovom sportu.
Ovaj sam ti ja ispekao.
Da, svakako. Puno ti hvala.
To ti je jedan od pet zdravih obroka u danu.
Kvragu i kalorije!
A vrhunac bi nam bio osvajanje obaju naslova.
Od 2013. nismo osvojili konstruktorski naslov.
To bi bilo golemo postignuće
nakon što nas je osam godina druga momčad potpuno gazila.
Max je u vrhunskoj formi.
Trenutačno čini čuda.
ČETVRTA UTRKA IMOLA, ITALIJA
Verstappen prestiže Hamiltona za cijeli krug.
Ovo je bila krasna nedjelja.
Bravo, stari. Najveći broj bodova!
13. UTRKA BUDIMPEŠTA, MAĐARSKA
Verstappen ide duboko u zavoj,
ali uspijeva se probiti ispred.
Od desetog do prvog! Fantastično!
To!
Sjajan rezultat!
Ove godine jednostavno imaju najbolji bolid
i odličnog vozača,
vjerojatno najboljeg vozača 2022.
14. UTRKA SPA, BELGIJA
Čestitam!
Genijalno si vozio.
Bolid je cijeli vikend bio kao raketa.
Apsolutno si to zaslužio. Uživaj.
Kad pobijediš, sve je divno.
Usredotočiš se na zadatak, moraš biti konkurentan.
Red Bull je uvijek bio jaka momčad.
Vješto su tijekom sezone poboljšavali bolid.
Dobro znaju što rade.
15. UTRKA ZANDVOORT, NIZOZEMSKA
Bravo, stari. Vrhunska vožnja!
Uživaj u ovom krugu.
Krasan rezultat, ekipa!
Max i momčad potpuno dominiraju.
To je vrlo mudra momčad.
16. UTRKA MONZA, ITALIJA
Cijeli si vikend imao najbrži bolid. Bravo.
Da. Rasturili smo.
Ali postoje pravila
i moramo se pobrinuti da za sve vrijede ista pravila.
Što se događa?
Nešto se šuška po paddocku
otkad smo došli u Singapur, Christiane.
Da su jedna ili dvije momčadi
prekršile ograničenje budžeta. Znaš li što o tome?
Ja nisam svjestan takvih prekršaja.
Mislim da smo mi ostali ispod limita.
Ovo se vas ne tiče? Ne istražuju konkretno Red Bull?
Ni govora. Svaka je momčad podvrgnuta ograničenju.
Ako je itko odstupio,
moramo čekati da se FIA oglasi.
Hvala ti na razgovoru.
MOGUĆI SKANDAL U F1: RED BULL PREMAŠIO OGRANIČENJE BUDŽETA 2021.
RED BULL MOŽDA U PREKRŠAJU
TOTO WOLFF ZAHTIJEVA DA FIA OŠTRO REAGIRA
Prvi put u povijesti nitko ne smije potrošiti više od drugih.
Svi raspolažu jednakim budžetom.
Ali paddockom se sve više šire glasine
da je Red Bull 2021. možda premašio financijski limit
i šuška se da je posrijedi prilično velika svota.
FORMULA 1 ŽIVOT U ŠESTOJ BRZINI
PREMAŠITI LIMIT
Malo kružimo glavom.
Dobro. To je to.
- Hvala. - Dobro došle.
Hvala.
Dobro došli u Singapur,
na vikend kada bi Max Verstappen mogao osvojiti naslov prvaka.
- Zdravo. - Yuki!
Dolaskom u Singapur
ulazimo u završnu fazu sezone,
sezone u kojoj je dominirao Red Bull Racing,
u ovoj novoj eri natjecanja.
Danas je vruće.
Bome jest.
Od 2021. sve momčadi imaju ograničen budžet.
Strogo je ograničeno koliko u Formuli 1 smijete potrošiti.
Bok.
U teoriji, manje će se momčadi lakše boriti
protiv onih koje mogu hrpom novca riješiti bilo kakav problem.
Imamo ograničenje budžeta i novac više nije rješenje.
Novac je bitan, ali ne kao prije.
Kad je budžet ograničen,
nešto mora patiti.
Ne možeš trošiti novac koji nemaš.
- Učinit ćemo to. - Može fotka?
Tako ćemo.
Vrlo je teško poštovati ograničenje budžeta.
Otpustili smo ljude.
Morali smo donijeti vrlo teške odluke
i neke od njih nisu bile nimalo ugodne.
Slažem se.
A onda smo na...
Za dobrobit ovog sporta želimo da pobijedi najbolja momčad,
a ne momčad koja najviše potroši.
Ako je Red Bull 2021. potrošio više od dopuštenog limita,
prekršio je pravila
i kazne bi mogle biti oštre.
To može biti financijska kazna
ili možda nešto bitnije, poput oduzimanja bodova,
bilo u ovoj sezoni
ili, još važnije, u 2021., kad su osvojili naslov prvaka.
Nešto je u vezi s Red Bullom sumnjivo.
Čudno, zar ne?
Da.
Premašivanje limita donosi ti prednost u natjecanju.
Neki bi rekli da je to varanje, da je ilegalno.
Gdje ima dima, obično ima i vatre.
Kad pogledate definiciju varalice,
to je netko tko je namjerno i svjesno prekršio pravila
kako bi bio u prednosti.
Mi nismo to učinili.
Nismo varali.
Znate kako je u ovome malom paddocku
od 10 000 četvornih metara.
Već se neko vrijeme šuška da su premašili limit,
i to za velik iznos.
Ako je Red Bull premašio limit,
naravno da je u prednosti.
Ako možeš još poboljšati bolid,
bit će na steroidima.
Moram se uzdati da će FIA provesti potrebne kontrole
jer bez takvih kontrola ovaj sport ne bi bio fer.
Napadaju li nas drugi glede ograničenja?
-Što misliš? - Valjda.
A tko vas najviše napada?
Toto, Zak...
Binotto.
Svi mi sada zahtijevamo transparentnost.
A neke momčadi i dalje ne žele dati uvid u svoje knjige.
Možda danas trebamo drukčiji pristup
rješavanju problema.
Da.
- Izmišljate nešto? - Spletkarimo.
Razgovaramo o tebi.
Kao i obično.
U ovom sportu najlakše postaneš nepopularan
ako pobjeđuješ.
Naravno, ljudi prikrivaju vlastite neuspjehe
omalovažavajući ili diskreditirajući naše uspjehe.
To je prljava taktika.
Natežemo se s Mercedesom glede ograničenja budžeta.
Nevjerojatno je koliko Toto sere.
- Pročitao sam. - Uglavnom...
Vidjet ćemo.
Sve su to gluposti.
Loši su gubitnici. Nevjerojatno.
Pobrinimo se da ih zgaziš.
Te kontroverzne izjave daju naši suparnici.
Za ljude koji se obraćaju preko medija,
a nemaju muda reći mi nešto u lice,
nemam vremena.
Jako ste me razočarali.
Ne znam zašto.
Zbog optužbi.
Ja vas nisam optužio.
Možeš provjeriti.
To uopće nije u redu.
Nisam spomenuo tvoju momčad.
O kome ste razgovarali?
Nisam vas spomenuo.
Možda se ti osjećaš krivim.
Sve su te optužbe još neutemeljene.
Dok ne saznamo što je FIA utvrdila,
to su samo glasine.
U paddocku trenutačno ima puno gorčine.
Noževi možda nisu potpuno isukani,
ali mislim da ih u nekim garažama oštre.
Nakon loših kvalifikacija
Verstappen je na nepoznatu terenu.
Starta tek osmi.
Svjetla su se ugasila u Singapuru!
Verstappen je spor.
Već pada na deseto mjesto.
Hej, Yuki, dobro ti ide.
Verstappen je iza.
Verstappena su gotovo izgurali sa staze.
Pao je za još dva mjesta.
Dobro si startao. P-13.
Hamilton jednu sekundu iza.
Verstappen iza, P-12.
Kakvi su uvjeti, Maxe?
Prevlažno je.
U redu.
Verstappen se muči.
Ostali ga vozači žarko žele zadržati u sredini poretka.
Bili smo nadomak pobjede u vozačkom prvenstvu,
pa je to očito bila smišljena kampanja.
To je taktička igra naših protivnika.
Nažalost, u ovome poslu,
što si uspješniji, noževi su oštriji.
A mi to ove godine zaista osjećamo.
Dobar zadnji sektor.
Pokušaj tako dalje.
Sada si najbrži na stazi.
Lando, evo novosti.
Iza je Verstappen.
Sada pritisni.
Verstappen blokira kotače,
a onda mora usporiti u zavoju.
Možeš provjeriti temperaturu straga desno?
Ondje visi traka s vizira kacige.
Da, razumijem.
Sve je zasad u redu.
Lando, Verstappen 2,4 iza.
Moramo pritisnuti.
Dobro.
Verstappen je blizu.
Max je izletio! Pretjerao je u kočenju.
Podnica je dotaknula tlo.
Verstappenu su nade vjerojatno srušene.
Max blokirao u 7. zavoju.
Otišao je ravno.
Sjajan rezultat za Ferrarijeve vozače!
Obojica će biti na postolju.
Bravo, Lando. Ciljna zastava.
Četvrto mjesto. Bravo.
Daniel je peti?
Tako je.
Kakav dan!
Svaka čast svima. Bravo!
Maxe, u pit lane.
Bilo je teško, ali dobro si se borio
i osvojio bitne bodove.
Tvoj najbolji rezultat godine!
- Napokon! Hvala, stari. Hvala. - Bravo!
Koliko te ovaj vikend opterećuju pravila o ograničenju budžeta?
Mene nimalo.
Uvjeren sam, i momčad je uvjerena,
da je sve kako treba.
Izgledaš vrlo umorno.
Jesi li očekivao da će utrka biti tako teška?
Nisam od utrke umoran. Svega mi je dosta.
Ovo su bila nemoguća dva dana.
Dobro došli u kišnu Suzuku.
Max ima jednostavan zadatak.
Pobijedi li, gotovo će zajamčeno drugi put postati svjetski prvak.
- Dobro. Hvala. - Puno hvala.
U redu.
Sutra će biti grozno.
Naslov neće biti „Max prvak”,
nego „Red Bull krši pravila i vara”.
Jedino se možemo na stazi dokazati.
Idemo na čaj.
U takvim situacijama treba ostati neutralan
i usredotočiti se na sebe.
Pokušati dati sve od sebe.
Izvući iz sebe ono najbolje.
Meni je to najvažnije.
NEDJELJA UTRKA
Uskoro počinje Velika nagrada Japana.
Prolom oblaka vršit će danas dodatni pritisak na momčadi.
Stavljamo intermedije?
Tri kruga na njima pa ćemo vidjeti.
Dobro.
- Obavimo to. - Da.
Ledeno je.
Hladno je.
- Provjera veze. - Dobro čujem, Maxe.
Očekujemo da će kiša ovako padati idućih 25 minuta.
Charles, potvrđujem klasičan početak utrke. Stajaći start.
Nisam očekivao klasičan start.
- Da. - Prilično hrabro.
Je l' da!
U Formuli 1 glavni ti je cilj pobijediti u vozačkom prvenstvu.
Moraš se prilagoditi.
Kada moraš biti agresivan, budeš.
Kada trebaš biti ležeran, budeš takav.
Kad sam u bolidu, nikad ne odustajem.
Max Verstappen jako loše starta.
Leclerc se već probio.
Prvi zavoj. Verstappen s vanjske.
Ide duž vanjske strane.
Idemo!
Po kiši je bolje biti s vanjske strane pa se Maxu to isplatilo.
Sranje. Alonso me udario.
Jako.
Javi mi uvjete.
Verstappen podiže vodenu prašinu
pa ništa ne vidim.
Puno je vodene prašine.
Negdje u magli vozi se utrka.
Vidljivost je ravna nuli.
Verstappen vodi.
Razmak iza: 5,8.
Charles Leclerc već je pet sekundi iza Maxa Verstappena.
On jednostavno leti.
Razmak do Verstappena šest sekundi.
Verstappen postavlja još jedan najbrži krug.
Razmak: 14,3.
Max senzacionalno vozi.
Podignuo je letvicu i bio sve jači i jači.
Ima nevjerojatno samopouzdanje. Jedno je s bolidom.
Još 15 krugova pa pazi na gume.
Nije preteško.
Suzuka je izazovna staza,
a on upravo takvu obožava.
Maxe, posljednji krug.
Razmak 25. Dođi do cilja.
Verstappen izlazi iz zadnjeg zavoja, ulazi u cilj
i osvaja Veliku nagradu Japana!
Bravo, pobijedio si!
Odlična utrka na kraju!
Dobri krugovi po kiši.
To se traži!
Bravo, stari!
Bravo!
Ozbiljno, bravo.
Odjedanput sam shvatio:
„Ajme!
On je svjetski prvak u vozačkom prvenstvu 2022.”
Pritisak je bio neprekidan.
Sezona je išla uzbrdo-nizbrdo.
Momčad je ostala ujedinjena
i na kraju smo pobijedili.
Ovo što trenutačno postižemo zaista je nešto posebno.
Jako sam ponosan. Bravo.
Max Verstappen hoda po paddocku. Zadovoljan je sobom,
ali druge momčadi osjećaju nelagodu.
Trenutačno u paddocku Red Bull nije najpopularnija momčad.
- Dobro. Hvala, ljudi. - Hvala.
Je li nam itko čestitao
na pobjedi u vozačkom prvenstvu?
- Ne. - Super.
Samo ostaje sranje s ograničenjem budžeta.
Ima li novosti?
Ne. Trebali su nas nazvati nakon utrke.
Da.
Čini se da smo prekršili ograničenje budžeta
u 2021.
To je bila pogreška, pogrešan izračun.
Unijeli smo pogrešne brojke.
To su bezazlene sitnice,
koje nemaju veze s performansama bolida,
nego sa zdravljem zaposlenika, cateringom.
Uvijek smo imali catering.
Premašili smo limit za 0,6 posto,
tj. 400 000 dolara.
Ozbiljno? Je li to nešto značilo?
Ne bih rekao.
Sutra će svi mediji pisati:
„Ugrožen naslov prvaka”.
Farsa. Potpuna farsa.
AUSTIN SAD
Prvi smo došli.
Da.
Bit će ovo dobar dan.
Što ti se ovdje najviše sviđa?
Puno toga. Npr., ne moram ići daleko jer živim u Americi.
Max Verstappen možda već jest prvak,
no Red Bullovo kršenje ograničenja budžeta
i dalje dominira naslovnicama.
McLarenov Zak Brown napisao je otvoreno pismo,
u kojem optužuje Christiana Hornera i Red Bull za varanje
te govori da trebaju biti najoštrije kažnjeni.
- 'Jutro. - Kako si?
- Dobro. Ti? - Dobro.
- Privukao si Christianovu pozornost. - Morao sam.
Moje pismo.
Samo sam htio objasniti kakve su posljedice
i reći: „Zadan nam je limit.
Ne smiješ ga premašiti.”
Oni su gotovo arogantno kršili ograničenje,
što mi se nije svidjelo.
Da mi iz budžeta izuzmemo catering,
mogli bismo uložiti preostali iznos do limita u nešto drugo.
Ali reći da su to samo dodatni krastavci na sendviču...
Sve to utječe na rezultate.
Volim Christiana.
Nije to bilo osobno. I on bi isto učinio.
Ne vjerujem u „pobjedu pod svaku cijenu”.
Za sve momčadi vrijede jednaka pravila.
Devet ih momčadi poštuje. Jedna ne.
Za to nema opravdanja.
Kakve kazne trebaju dobiti
za kršenje ograničenja budžeta?
Ne samo financijske.
Financijske ih neće nužno usporiti na stazi
ako su u prednosti,
pa zaslužuju kazne vezane uz sam sport.
Limit treba poštovati.
Ako na stazi imalo odstupamo u težini,
isključe nas iz dotične utrke.
Postoje pravila. Mi ih poštujemo.
Ako netko ne poštuje pravila, mora snositi posljedice,
tako da svima bude jasno da se ne isplati premašiti limit.
Idemo na presicu.
- Ovdje su ti bilješke. - Da.
Označio sam dio koji se odnosi na varanje.
- Idemo. - Spreman?
Da. Idemo.
Ne želim prerano doći.
Želim doći posljednji.
- 'Jutro. - Sigurno će biti gužva.
Da.
'Jutro.
- 'Jutro. - 'Jutro.
Zak je rekao da je kršenje ograničenja budžeta varanje
pa me zanima tvoj komentar na to.
Zakovo me pismo strašno razočaralo.
Kada te drugi natjecatelj optuži za varanje,
za lažljive aktivnosti... To je šokantno.
To nanosi veliku štetu našem brendu,
našim vozačima,
našim zaposlenicima,
u doba kad je mentalno zdravlje ključno.
Ne smiješ tek tako iznositi takve optužbe,
bez ikakvih činjenica i utemeljenja.
Zato smo apsolutno zgroženi
ponašanjem nekih svojih suparnika.
Suparničke momčadi sad propituju Red Bullove uspjehe,
tvoje pobjede u ove dvije godine.
Mislim da to ponajviše rade jer smo uspješni.
Pokušavaju nas pošto-poto usporiti.
Svi su pomalo licemjerni.
Ali to se mene i ne tiče.
Tiče se momčadi i FIA-e.
Uvijek postoje momčadi koje vam žele naškoditi,
osobito kad pobjeđujete, i to je dio ovog sporta.
Oduvijek je tako.
Činjenice će izaći na vidjelo
i ljudi će vidjeti i shvatiti situaciju.
Ovo je vrlo javno suđenje.
Jesi vidio ovo?
Ovo.
Varalica!
To nije u redu.
Javno nas šibaju.
Nevjerojatno.
Da.
Strašno je koliko lobiraju i pritišću FIA-u
da Red Bull ispašta zbog ovoga.
Samo nam žele narušiti konkurentnost,
pokušavaju nauditi Red Bullu.
To je potpuno suludo.
Momčadi pokušavaju izvršiti pritisak na sustav
jer, ako ne poštuješ pravila, trebaš biti kažnjen.
To je sasvim jasno.
To je dio uloge šefa momčadi.
Mora činiti sve što može
kako bi poboljšao rezultate svoje momčadi.
Zbog kršenja ograničenja budžeta 2021.
Red Bull će biti kažnjen.
A za to je zadužen novi predsjednik FIA-e Mohammed Ben Sulayem.
Budući da su ta pravila prvi put prekršena,
možda odluči da Red Bull posluži svima kao primjer.
Varali su!
Uđimo.
Dobro?
PREDSJEDNIK FIA-E
SAMO ZA OVLAŠTENO OSOBLJE
Moram razgovarati s njima.
I javi mi se što prije. Može?
Dobro.
Rekao je da je kazna sedam milijuna.
Rekao je: „To je to.
Žele tvoju glavu. Svi žele tvoju glavu.
Žele te sjebati.”
Ako pitate nas, suparnike,
kazna nije dovoljno oštra.
Ako se stavite u kožu druge momčadi,
smatrat ćete je preoštrom.
FIA je donijela odluku.
Moramo je poštovati.
Smatram da je ograničenje budžeta zaista ključno
za daljnji uspjeh ovog sporta
pa se time trebalo vrlo ozbiljno pozabaviti,
a Christian to nije dobro podnio.
On često udara druge,
ali moraš biti spreman i primiti koji udarac.
Nikad nisam doživio nešto ovakvo.
Rekao je: „Nemaš prijatelja. Ja sam ti jedini.”
Rekoh: „Ne trebam ih.”
Sve je to vrlo javno.
To on želi. Javnu...
Javnu osudu. Javno šibanje.
- Da, to je to. - Da.
- Zločesti dečki. - Da.
Bio sam razočaran.
FIA nije imala osnove za takvo tumačenje.
Cijeli me postupak frustrirao.
Idemo, pokušajmo se koncentrirati na bolide.
Pas ti mater!
RED BULLOV SUOSNIVAČ I VLASNIK MOMČADI
DIETRICH MATESCHITZ UMRO U DOBI OD 78 GODINA
Oprostite što prekidam.
Pojavila se vijest
o Dietrichu.
Pas ti mater!
Netko se mora obratiti momčadi.
Ja ću im se obratiti.
Da.
Moram se pozabaviti time.
Upravo sam saznao.
Saznali smo da je Dietrich Mateschitz,
naš osnivač i predsjednik uprave grupe Red Bull,
nažalost, preminuo.
- Moramo izaći na stazu. - Točno.
I pobijediti za njega.
Žao mi je.
Pobijedit ćemo za njega.
Da. Dietrich je nevjerojatan čovjek.
Sve mu dugujemo.
On bi htio
da izađemo na stazu i odvozimo što bolje možemo
te pokušamo zaključiti konstruktorsko prvenstvo
upravo onako kako bi on htio.
NEDJELJA UTRKA
Dobro došli na 10. Veliku nagradu u Austinu.
Red Bull će zaključiti konstruktorsko prvenstvo
ako im bilo koji vozač pobijedi.
HVALA, DIDI
- Znamo za koga vozimo. - Znamo za koga to radimo.
- Da. - I... Da.
- Dodatna motivacija. - Da.
- Dobro si? - Da.
Sve su te emocije u nama najveća motivacija,
a reakcija momčadi na tu vijest...
Vjerujem da bi bio ponosan.
Usredotočeni smo na zadatak.
On bi htio da pobijedimo, pa dajmo sve od sebe!
Hoćemo.
Vozače predvodi Carlos Sainz.
Ferrarijev vozač starta s pole pozicije.
Pokraj njega Max Verstappen,
iza kojega su Mercedesovi vozači, na 3. i 4. mjestu.
Sretno nam bilo.
Zadnji bolid dolazi na grid.
Usredotoči se na svjetla.
- Provjera veze. - Dobro čujem, Maxe.
Utrka počinje i Verstappen sjajno starta.
Hajde!
Russell napada Hamiltona. Udarili su Sainza!
U samo jednom zavoju pao je s polea na zadnje mjesto!
Moramo odustati. Žalim.
Nevjerojatno.
Evo novosti. Sainz je odustao.
Iza tebe je Hamilton.
Možeš pritisnuti.
Hamilton pritišće u prvom sektoru. Pazi.
Vidi možemo li se držati Verstappena.
Teško ga pratim.
Dobro. Pokušaj ga pratiti.
Max Verstappen povećava prednost.
Samo tako nastavi.
Boks.
Hamilton je u pit laneu. Možeš pritisnuti.
Izlazni krug ključan.
Raspali, mali!
Odličan tempo.
Dobro, Maxe, u boks.
Verstappen se zadržao u boksu.
Ma krasno. Prekrasno, jebote!
Lewis Hamilton prestići će Maxa Verstappena.
Zahvaljujući Red Bullovoj pogrešci, Lewis je sad u vodstvu.
I Leclerc se uspio ubaciti ispred Verstappena.
Verstappen je iza tebe.
Leclerc i Verstappen izlaze iz pit lanea.
Leclerc ispred Verstappena. Šest sekundi iza.
Još ima puno.
Ne moraš mi govoriti.
Zajedno smo u ovome. Koncentriraj se. Hajde.
Utrka se dramatično promijenila.
Jako su brzi na pravcima.
Max iskorištava Leclercovu zavjetrinu.
Verstappen iza u DRS-u.
Verstappen ubrzava iza Ferrarija
i prestiže ga.
To!
Idemo!
Bravo, Maxe.
Hamilton ispred.
Verstappen se probio. 4,7 sekundi iza.
Maxe, preostalo je deset krugova. Deset.
Dvije sekunde ispred.
Max ima deset krugova da sustigne Lewisa.
Koliki je razmak?
Razmak do Verstappena 1,1.
Verstappen je udaljen jednu sekundu od Lewisa.
Bit će napeto do samog kraja.
Gledam kako voze kotač uz kotač.
Ako izgubimo, ako nas Mercedes prvi put ove godine pobijedi...
Ako ima Boga, ako postoji viša sila,
sad je vrijeme da se obznani.
Čini se da Verstappen jako pritišće.
-Možeš ga prestići. - Da.
U DRS-u ti je.
Verstappen je sve bliže Hamiltonu.
Verstappen duboko! Sad će ići kotač uz kotač!
Hamilton pokušava vanjskom.
Hajde!
Verstappen mu ne ostavlja mjesta,
odlazi naprijed i vodi u utrci!
Jebemti!
To!
Bravo. Sad samo čuvaj poziciju.
Dao sam sve od sebe.
Sve.
Danas bi mogli osvojiti konstruktorski naslov.
Čini se da će ga Verstappen zapečatiti ovom pobjedom.
Max Verstappen vrhunski vozi u sezoni u kojoj dominira.
Maxe Verstappene, ti si svjetski prvak.
Mi smo svjetski prvaci! Puno ti hvala!
Da, čestitam!
Sjajna sezona! I konstruktorski naslov!
Zbilja ste ga zaslužili.
Pobjeda u konstruktorskom prvenstvu,
osobito u ovim okolnostima, šlag je na kraju.
Nismo samo prvaci u vozačkom prvenstvu,
nego smo prvi put u osam godina i prvaci u konstruktorskom prvenstvu!
A osobito na vikend
kad je bilo puno politike,
puno se toga događalo u pozadini...
Ti idi po trofej.
Za Dietricha.
Dobro.
Kakva utrka!
Uspjeli smo!
Dušo!
Svaka čast. Zaslužili ste to.
Čestitam.
Puno ti hvala. Hvala.
Ovo je posvećeno samom Dietrichu
i svemu što je za sve učinio.
Bio je jako važan cijeloj momčadi. Ključan.
Silno smo željeli dobar rezultat danas
i ovo je, dakako, fantastično.
U Formuli 1 uvijek ima prepucavanja.
Ali ipak smo ove godine mi dominirali u ovom sportu
i pobijedili i u vozačkom i u konstruktorskom prvenstvu.
Po tome ćemo pamtiti ovu sezonu.
GLEDAT ĆEMO...
Posljednji put u 2022.: Velika nagrada Abu Dhabija.
Što ima?
Bit će borbe!
Zadatak mi je da završimo ispred Zaka.
U velikoj smo bici.
Čuda se događaju u F1.
Možda si zadnji put na toj stolici.
Borba za drugo mjesto ključna je.
Moramo se pobrinuti da pobijedimo.
Serija ne bi bila jednaka bez mene. Što da se radi?
Prijevod titlova: Vojmir Špoljarić